[{"text_idx": "#000000", "text": "HafanLlywodraethuCyrff LlywodraethuPapurau llywodraethuCyrff CynghoriCysylltwch a\u0302 niCymraegEnglish"}, {"text_idx": "#000004", "text": "Yn Ystyried Buddsoddi?Chwilio am Fuddsoddiad?"}, {"text_idx": "#000005", "text": "Y Newyddion DiweddarafDigwyddiadau ar y gweill"}, {"text_idx": "#000006", "text": "Cyflwyniad Buddsoddi a throsoledd Cam y broses fuddsoddi Pethau allweddol y gellir eu cyflawni Y partneriaid a phobl allweddol sydd ynghlwm Y newyddion diweddaraf ar y prosiect"}, {"text_idx": "#000009", "text": "O dan drefniadau Rhaglen Metro Plus yr Awdurdod Trafnidiaeth Rhanbarthol, bydd pob un o\u2019r deg awdurdod lleol yn Ne-ddwyrain Cymru\u2019n derbyn \u00a33 miliwn i roi cynllun ar waith. Bydd cyllid yn cael ei ddarparu gan Lywodraeth Cymru (\u00a315 miliwn) a Bargen Ddinesig Prifddinas-Ranbarth Caerdydd (\u00a315 miliwn) er mwyn cyflwyno\u2019r rhaglen hon. Daw \u00a320 miliwn pellach o awdurdodau lleol ac o fuddsoddiad preifat."}, {"text_idx": "#000010", "text": "Mae prosiect Adfywio Porth Canol Tref y Barri wedi nodi\u2019r angen i wneud gwaith adfywio cynhwysfawr ar dir yng nghyffiniau gorsaf reilffordd Dociau\u2019r Barri, sy\u2019n borth pwysig i ganol dref a Glannau\u2019r Barri. Mae cynnig y prif gynllun ar gyfer cyfnewidfa fysiau a chyfleuster parcio a theithio ychwanegol yn yr ardal hon yn cynnig cyfle i ddwyn buddsoddiad gwerth miliynau o bunnoedd ymlaen a allai helpu i drawsnewid yr ardal a chreu argraff gyntaf gadarnhaol o\u2019r dref."}, {"text_idx": "#000011", "text": "Mae gan Ganolfan Drafnidiaeth y Barri y potensial i ddenu buddsoddiad economaidd newydd i Chwarter yr Orsaf, ac i ganol y dref a\u2019r ardal o\u2019i hamgylch, gyda datblygiadau\u2019n cynnwys cymdogaethau defnydd cymysg ac adeiladau amlswyddogaethol o fewn ychydig gannoedd o fetrau i\u2019r orsaf. Ceir y posibilrwydd o ymgorffori llety o safon, sy\u2019n ddeniadol i weithwyr proffesiynol ifanc, yng nghanol y dref, ac o ddatblygu unedau manwerthu sy\u2019n addas ar gyfer entrepreneuriaid, busnesau bach, a busnesau sydd ar gychwyn. Y gobaith yw y byddai\u2019r cynllun yn arwain at newid trawsnewidiol ar gyfer y Barri trwy wella\u2019r cysylltedd a\u0302 chanol y dref ac ag ardaloedd eraill. Ynghlwm wrth hwn y mae\u2019r posibilrwydd o ddenu mwy o bobl i\u2019r dref i ymweld a\u0302 hi, ac i weithio, buddsoddi a byw ynddi, gan arwain at gynnydd yn nifer yr ymwelwyr a gallu\u2019r dref i ddenu buddsoddiad, gan greu swyddi a chartrefi. Ceir potensial hefyd i greu pwynt cyrraedd modern, sydd wedi\u2019i ddylunio\u2019n dda, sy\u2019n croesawu ymwelwyr, pobl fusnes a thrigolion, gan ddarparu profiad uchel ei safon."}, {"text_idx": "#000012", "text": "Byddai gan Ganolfan Drafnidiaeth y Barri rywfaint o botensial hefyd i fynd i\u2019r afael a\u0302 heriau lleol, trwy gyflwyno cyfleoedd cyflogaeth drwy ddarparu trafnidiaeth well, a thrwy wella iechyd y boblogaeth os bydd y cynllun yn gallu cefnogi dulliau cynaliadwy o deithio a theithio llesol."}, {"text_idx": "#000013", "text": "Awgryma adroddiad gan yr Urban Transport Group fod gan drafnidiaeth ran bwysig i\u2019w chwarae wrth fynd i\u2019r afael a\u0302\u2019r heriau canlynol, yn enwedig mewn trefi o\u0302l-ddiwydiannol fel y Barri:"}, {"text_idx": "#000014", "text": "Cyflogau isel a thlodi mewn gwaithDiweithdra a diffyg gwytnwch mewn economi\u0308au lleolCyrhaeddiad addysgol isel a lefelau sgiliau iselCynhyrchiant iselAnawsterau wrth ddenu mentrau newydd, a\u2019r canfyddiad ei bod wedi\u2019i gadael ar o\u0302lCafnu strydoedd mawrTanfuddsoddi mewn seilwaith a\u2019r stoc daiPoblogaethau sy\u2019n heneiddio"}, {"text_idx": "#000015", "text": "Byddai\u2019r gyfnewidfa fysiau\u2019n cynnwys 4-5 o gilfachau bws a lle ar gyfer tacsis, a byddai\u2019n ymestyn y safle parcio a theithio sy\u2019n gweithredu ar ei eithaf neu\u2019r tu hwnt iddo ar hyn o bryd. Mae\u2019r rhaglen reilffyrdd bresennol yn cynnwys capasiti ychwanegol ar hyd y rheilffordd, a, cyn y pandemig COVID-19, roedd pob safle parcio a theithio yn y Barri yn gweithio ar ei eithaf neu\u2019r tu hwnt iddo. Mae\u2019n fwriad adfywio i gynnwys darpariaeth aml-ddefnydd rhwng y ddau leoliad a nodwyd ar hyd coridor y rheilffordd, ac mae cynnig Targedu Buddsoddiad mewn Adfywio wedi\u2019i gyflwyno ar gyfer sicrhau\u2019r ddarpariaeth hon. Gallai darparu gwasanaeth bysiau o ogledd i de\u2019r Barri, a fyddai\u2019n cysylltu a\u0302\u2019r rheilffordd, leihau\u2019r tagfeydd ar hyd coridor Port Road / Croes Cwrlwys a choridor Dinas Powys. Ca\u0302i mannau gwefru trydanol eu cynnwys fel rhan o\u2019r prosiect a gyflwynir."}, {"text_idx": "#000017", "text": "Pethau allweddol y gellir eu cyflawni"}, {"text_idx": "#000018", "text": "Cyfnewidfa fysiau newydd, gan gynnwys pedwar i bump o gilfachau bws; cyfleusterau a rennir i deithwyr, gan gynnwys swyddfa docynnau; man gollwng i dacsis; seilwaith ar gyfer cerbydau trydanol; eitemau adnewyddadwy; cyfleuster parcio a theithio; cyfleusterau i feiciau (posibilrwydd nextbike); brandio Trafnidiaeth Cymru."}, {"text_idx": "#000019", "text": "Y newyddion diweddaraf ar y prosiect"}]